KRIEKET | dregjansen
Soos rugby en hokkie is krieket 'n spansport, maar op n ander manier. Hier is individuele vertonings - kolfwerk en boulwerk en soms ook veldwerk - van kardinale belang en 'n span se oorwinning of nederlaag kan bepaal word deur slegs een speler.
Juis om dié rede leer krieket jou om as 'n span mekaar te motiveer. Jy is net so goed soos wat jou spanmaat is. Is hy af die dag, dan is jou span af. Krieket gaan oor die saamspeel van individue, en die geheim van 'n goeie wedstryd is om jouself te geniet, terwyl jy jouself druk tot beter hoogtes sonder om te vergeet dat jy deel is van 'n span.